אבישג סמברג

אבישג סמברג (נולדה ב-16 בספטמבר 2001) היא לוחמת טאקוונדו ישראלית המתחרה בקטגוריות המשקל של עד 49 ק"ג ועד 53 ק"ג. זוכת מדליית הארד מאולימפיאדת טוקיו 2020 ואלופת אירופה (2020) במשקל עד 49 ק"ג. סמברג נולדה בגדרה, להורים ממוצא אשכנזי ומרוקאי, אורן סמברג ונילי כהן-סמברג. אביה עורך דין, ואמה עובדת בקופת חולים כללית. היא אחות בכורה לנעמי וליערה. בתחילה למדה בתיכון האזורי דרכא בגין שבגדרה, אך עברה להתגורר ברמלה סמוך למועדון שבו היא מתאמנת. היא נאלצה לעזוב את התיכון, אך סיימה 12 שנות לימוד. בגיל 13 וחצי התמודדה בשעשועון הריאליטי "הבנים והבנות" בעונה השלישית בערוץ הילדים. סמברג החלה להתאמן בטאקוונדו כחוג תחרותי בכיתה א', כשמאמנה הראשון היה מעוז שרעבי, אחיו של מאמנה הנוכחי יחיעם שרעבי ממועדון "שרעבי אמנויות לחימה" שברמלה. בשנים 2012, 2013 ו-2015 זכתה במדליית זהב באליפות ישראל לילדות. כמו כן, בשנת 2014 זכתה במדליית כסף בתחרות קרואטיה הפתוחה לילדות. בשנת 2015 זכתה במדליית כסף בתחרות ריגה הפתוחה לנוער. בשנת 2016 זכתה במדליית ארד באליפות העולם לנוער שהתקיימה בברנבי. בשנת 2016 זכתה גם במדליית כסף בתחרות ישראל הפתוחה לנוער. בשנת 2017 זכתה סמברג במדליית ארד באליפות אירופה לנוער, מדליית זהב באליפות ישראל הפתוחה ובמדליית ארד בתחרות סופיה הפתוחה לנוער. בשנת 2018 השתתפה באולימפיאדת הנוער בבואנוס איירס, נשאה את דגל ישראל בטקס הפתיחה וסיימה במקום החמישי בקטגוריית המשקל של עד 49 ק"ג. לוחמי הטאקוונדו, אבישג סמברג ודניאל גויכמן, העפילו למשחקים באמצעות כרטיס חופשי לאחר שתוניסיה, בניגוד לחוקת הוועד האולימפי הבינלאומי, מנעה את כניסתם של הספורטאים הישראלים אל אליפות העולם לנוער בטאקוונדו לשנת 2018. עוד באותה שנה, זכתה במדליית ארד בתחרות אוסטריה הפתוחה לנוער ובמדליית זהב בתחרות פולין הפתוחה לנוער. בשנת 2019 זכתה במדליית ארד באליפות אירופה לצעירים עד גיל 21 שהתקיימה בהלסינגבורג, במשקל עד 49 ק"ג. ב-2020 התגייסה לצה"ל, על תקן ספורטאית מצטיינת, עשתה טירונות במחנה שמונים, ולאחר מכן שירתה בתפקיד ראש לשכה (רל"שית) במחלקת מיגון והנדסה במחנה רחבעם, בסיס פיקוד העורף ברמלה. בנובמבר 2021 השתחררה מצה"ל. בשנת 2019, עת התחילה להתחרות באופן סדיר בתחרויות בוגרים, זכתה סמברג בחמש מדליות; מדליית זהב מאליפות ישראל הפתוחה, מדליית זהב מאליפות ריגה הפתוחה, מדליית כסף מאליפות אוקראינה הפתוחה, מדליית כסף מאליפות לוקסמבורג הפתוחה ומדליית ארד מאליפות פולין הפתוחה. באליפות העולם שהתקיימה באותה השנה במנצ'סטר, סיימה סמברג במקום התשיעי בקטגוריית המשקל של עד 49 ק"ג. באליפות אירופה 2020 אשר נערכה בסרייבו (צר'), סמברג זכתה במדליית הזהב והפכה לישראלית השנייה שזוכה בתואר האירופי בטאקוונדו. היא התחרתה בקטגוריית המשקל של עד 49 ק"ג והחלה את דרכה בשמינית הגמר שם ניצחה יריבה צרפתייה בתוצאה 13:5. ברבע הגמר היא ניצחה יריבה סרבית בזמן ניקוד זהב ובחצי הגמר ניצחה את מדיסון מור הבריטית, גם בזמן ניקוד זהב. בגמר סמברג התמודדה מול אדריאנה סרזו הספרדייה וניצחה בתוצאה 11:17. באותה השנה היא זכתה גם במדליית זהב באליפות אירופה למועדונים, ובאליפות ישראל שנערכה באולם הספורט בפסגת זאב שבירושלים. ערך מורחב – טאקוונדו באולימפיאדת טוקיו (2020) בשנת 2021 השיגה סמברג את הקריטריון למשחקים האולימיפיים כשסיימה במקום הראשון המשותף בין שתי מתמודדות בקטגוריית המשקל עד 49 ק"ג בטורניר ההעפלה האירופי בטאקוונדו לאולימפיאדה שהתקיים בסופיה, בולגריה. באולימפיאדת טוקיו (2020) זכתה במדליית ארד בקטגוריית המשקל עד 49 ק"ג, לאחר ארבעה קרבות. זו הייתה המדליה האולימפית הראשונה בתולדות ענף הטאקוונדו בישראל. סמברג הפכה למדליסטית האולימפית הישראלית הצעירה ביותר כאשר עשתה זאת בגיל 19. סמברג הגיעה לתחרות האולימפית כמדורגת במקום ה-16 מבין 17 מתחרות. בסיבוב המוקדמות היא ניצחה את ויקטוריה סטמבה מפוארטו ריקו 2:22. היה זה הקרב הראשון בו ניצח ישראלי בענף הטאקוונדו במסגרת האולימפיאדה. בשמינית הגמר היא הפסידה 29:5 לאלופת העולם לשעבר פניפק וונגפטנקיט מתאילנד. לאור העפלתה של וונגפטנקיט לגמר. סמברג המשיכה לבית הניחומים, שם ניצחה 1:22 את טרונג טי קים טויין מוייטנאם והעפילה לקרב על מדליית הארד. בקרב על מדליית הארד היא התמודדה מול המדורגת השלישית, רוקי יילדירים מטורקיה. סמברג הובילה בשני הסיבובים הראשונים של הקרב. אולם, במהלך הסיבוב השלישי יילדירים עלתה ליתרון מבחינת הנקודות. לבסוף, סמברג ניצחה את הקרב בתוצאה 22:27 וזכתה במדליית הארד האולימפית. באוקטובר 2021, בתחרות הראשונה שלה לאחר המשחקים האולימפיים, תחרות גביע העולם G1 הפתוחה בפודגוריצה, מונטנגרו, זכתה סמברג במדליית הזהב בקטגוריית המשקל עד 53 ק"ג כשניצחה בגמר יריבה מספרד, בתוצאה 7:15. בנובמבר 2021, חודש לאחר מכן, זכתה סמברג במדליית זהב נוספת בקטגוריית המשקל עד 53 ק"ג, הפעם בתחרות גביע העולם G1 הפתוחה בסרייבו, בוסניה והרצגובינה. לאחר שגברה על יריבות מגרמניה וממקסיקו ברבע הגמר ובחצי הגמר, סמברג הייתה אמורה לפגוש בגמר יריבה מטורקיה, אך מאחר שהאחרונה פרשה עקב פציעה, הישראלית קטפה את התואר. באליפות העולם בטאקוונדו בשנת 2022 זכתה במקום החמישי, בקטגוריה עד 49 ק"ג. ביולי 2023 זכתה במדליית זהב בסבב גביע העולם בצרפת. השתתפה באולימפיאדת פריז (2024), בה הודחה בשמינית הגמר. מאז מרץ 2019 היא בזוגיות עם לוחם הטאקוונדו הישראלי נמרוד קרביצקי, סגן אלוף אירופה לשנת 2020 במשקל עד 68 ק"ג. בעקבות מתקפת הפתע על ישראל (2023) ומלחמת חרבות ברזל הקדישה סמברג את עמוד האינסטגרם שלה להסברה ישראלית ותמיכה בישראל. ביולי 2021 זכתה סמברג לקבלת פנים מיוחדת כמדליסטית אולימפית בטקס מפואר שנערך לכבודה בגדרה, היישוב בו גדלה, בו הוענק לה "אות יקירת גדרה" מראש המועצה בנוסף למענק מטעמו. במהלך שירותה הצבאי טסה לארצות הברית מטעם הארגון האמריקאי "FIDF - ידידי צה"ל" לגייס כספים. בעקבות הזכייה, נבחרה סמברג לפרזנטורית של "תנובה", שהפכה לספונסרית הראשית שלה, של חברת שירותי המחשוב בענן "טריפל סי", ושל הבושם ALIEN GODDESS מבית האופנה הצרפתי "מוּגלר". בדצמבר 2021 הוענק לסמברג הכבוד, ביחד עם המדליסט האולימפי אריק זאבי, להדליק את הלפיד בטקס המסורתי של תנועת המכבי הצעיר, לקראת המכביה העשרים-ואחת. סמברג נכללה ברשימת "פורבס 30Under30" של מגזין פורבס ישראל לשנת 2022. טאקוונדו בישראל החרמת ישראל בספורט אולימפיאדת הנוער בואנוס איירס (2018)#ישראל באולימפיאדה אבישג סמברג, ברשת החברתית פייסבוק אבישג סמברג, ברשת החברתית אינסטגרם אבישג סמברג, ברשת החברתית טיקטוק אבישג סמברג, באתר olympedia.org אבישג סמברג, באתר הוועד האולימפי בישראל אבישג סמברג, באתר Taekwando Data ליאור ברטל, ‏ספורט אולימפי / "הרגשתי שנלחמתי עד הסוף", באתר דבר העובדים בארץ ישראל, 6 בינואר 2021 עדי כפיר‏, הזוגיות והתקווה: אלופי הטאקוונדו בריאיון מיוחד, באתר וואלה, 29 בינואר 2021 דותן מלאך, ‏בדרך לטוקיו: "אני נראית עדינה, אבל יש לי אופי של לוחמת", בעיתון מקור ראשון, 15 בפברואר 2021 איתמר קציר, "ויתרתי המון": אבישג עשתה הכל כדי להגיע לאולימפיאדה. גם להפסיק לאכול כשצריך, באתר הארץ, 16 במאי 2021 איתמר קציר, "תעשו פולו, 'אבישג סמברג'": בין הקרבות, המדליסטית המפתיעה של ישראל ספרה עוקבים, באתר הארץ, 25 ביולי 2021 רז שכניק ונדב צנציפר, "בלילה לפני הקרבות לא הצלחתי להירדם ובכיתי מלחץ. רצו לי בראש תסריטים שאפסיד, שאהיה בדיחה ושיגידו ‘נו, ילדה בת 19'. לקחתי חצי כדור שינה ונרדמתי", באתר "ידיעות אחרונות", 29 ביולי 2021 טליה לוין, ‏“אנחנו שם אחד בשביל השנייה, לפני הספורט": אבישג סמברג ונמרוד קרביצקי בראיון זוגי, באתר מעריב אונליין, 20 בנובמבר 2021 "טאקוונדו בשבילי זה החיים": הדרך של אבישג לארד ההיסטורי, סרטון בערוץ "כאן 11", באתר יוטיוב (אורך: 2:22) לא רק המענק: כמה שווה מדלייה אולימפית?, סרטון בערוץ "כאן 11", באתר יוטיוב (אורך: 3:16) שיר זיו, השנה הבועטת שלי: אבישג סמברג לוחמת על, באתר ישראל היום, 23 בדצמבר 2021 יפעת מנהרדט, אבישג סמברג: "כשצועקים לי בוז זה רק נותן לי דרייב להכות יותר חזק", באתר ynet, 22 ביולי 2024 שיר זיו, אבישג סמברג לוחמת על, באתר ישראל היום, 23 בדצמבר 2021 https://oyclass.com/avishag-semberg-biography/ בכל יום ב-16:00 אורן וייגנפלד מסכם את אירועי היום בארץ ובעול | makoTV, באתר makoTV, ((מצריך הרשמה למנוי חינמי לmako): ראיון עם סבתה שמחה כהן ב"מהדורה ראשונה" בקשת 12 'בדקה 40:46'), ‏2021-07-27 אורן אהרוני (כתב), וונדר־וומן: הכירו את אלופת אירופה בטאקוונדו, באתר mynet‏ רחובות, 25 בדצמבר 2020 אורן אהרוני, לוחמת-על: מדליית ארד לאבישג סמברג בטאקוונדו באולימפיאדת טוקיו 2020, באתר ynet, 24 ביולי 2021 אורן סמברג, המותר והאסור ברשתות חברתיות רז שכניק ונדב צנציפר, אבישג סמברג: "בלילה לפני הקרבות לא נרדמתי ובכיתי מלחץ. לקחתי חצי כדור שינה", באתר ynet, 30 ביולי 2021 רועי אבן, ‏היסטוריית הריאליטי של המדליסטית אבישג סמברג, באתר ‏מאקו‏, 24 ביולי 2021 דותן מלאך, ‏בדרך לטוקיו: "אני נראית עדינה, אבל יש לי אופי של לוחמת", בעיתון מקור ראשון, 15 בפברואר 2021 תוצאות מתחרויות באתר Taekwondo Data אורן אהרוני, סמברג ופסקוביצקי קיבלו כרטיס חופשי לאולימפיאדת הנוער, באתר ynet, 17 ביוני 2018 איתמר קציר, מרשים: אבישג סמברג זכתה באליפות אירופה בטאקוונדו, באתר הארץ, 11 בדצמבר 2020 https://www.instagram.com/p/CWqL0hro2wz/ יהונתן גוטליב, גזרה את החוגר: אבישג סמברג השתחררה מצה"ל, באתר ערוץ 7, 24 בנובמבר 2021 אורן אהרוני, אבישג סמברג זכתה באליפות אירופה בטאקוונדו, באתר ynet, 11 בדצמבר 2020 תומר גנור, טאקוונדו: נקבעו אלופי ישראל, באתר ynet, 12 בינואר 2020 אורן אהרוני, תומר גנור, טאקוונדו: אבישג סמברג הבטיחה מקום בטוקיו, באתר ynet, 7 במאי 2021 אמנון הררי, פתיחה חלומית: מדליית ארד בטאקוונדו לאבישג סמברג באולימפיאדת טוקיו 2020, באתר הארץ, 24 ביולי 2021 וונדר וומן: אבישג סמברג זכתה בארד, באתר ערוץ הספורט, 24 ביולי 2021 שירי אלג'ם, ‏סמברג זכתה בזהב בגביע העולם בטקוואנדו, באתר ערוץ הספורט, 18 באוקטובר 2021 Login • Instagram, www.instagram.com Montenegro Open G1 2021 – European Taekwondo Union (באנגלית אמריקאית) שירי אלג'ם, ‏בכושר שיא: זהב לאבישג סמברג בגביע העולם, באתר ערוץ הספורט, 17 בנובמבר 2021 Login • Instagram, www.instagram.com Bosnia and Herzegovina Open 2021 – European Taekwondo Union (באנגלית אמריקאית) אורן אהרוני, מקום חמישי לאבישג סמברג באליפות העולם בטאקוונדו, באתר ישראל היום, 17 בנובמבר 2022 מדליה נוספת: זהב לאבישג סמברג באליפות סבב גביע העולם, באתר וואלה, 2 ביולי 2023 הישג אדיר ללוחם אסף יסעור: זכה במדליית זהב בסבב גביע העולם, באתר ynet, 2 ביולי 2023 נדב צנציפר, סופית: אבישג סמברג הודחה מפריז, ולא תעלה לבית הניחומים, באתר ynet, 7 באוגוסט 2024 רועי רובינשטיין, גדרה חגגה עם אבישג סמברג: "לוחמת למען העם היהודי ומדינת ישראל", באתר ynet, 27 ביולי 2021 מאיר תורג'מן ואפרת עמורבן, וונדר וומן, באתר "ידיעות אחרונות", 27 ביולי 2021 Login • Instagram, www.instagram.com Login • Instagram, www.instagram.com Forbes 30 Under 30 2022, Forbes Israel